OpenLLM-France/wikimedia huggingface dataset:
# Marie Wiegmann

Marie Wiegmann, ganet Marie Elisabeth Hancke d'ar 7 a viz Du 1826 hag aet da Anaon d'ar 4 a viz Kerzu 1893, a oa ul livourez alaman.
Deskardez Rudolf von Laban e voe, gant Katja Wulff ha Suzanne Perrottet.

## Notennoù

* ↑ (fr) Oeuvres complètes, lodenn 3 gant Adolphe Appia
a vo kavet e Wikimedia Commons.
# Marie Sophie von der Pfalz

Marie Sophie Elisabeth von der Pfalz (* 1666 en Düsseldorf; † 1699 en Lisboa), pe Maria Sofia e portugaleg, a oa Rouanez Portugal.

## He buhez

Merc'h e oa da Philipp Wilhelm von der Pfalz (1615–1690) ha d'e eil pried Elisabeth Amalie von Hessen-Darmstadt (1635–1709), ur verc'h da Georg II von Hessen-Darmstadt. He c'hoar henañ Eleonore Magdalene von der Pfalz a oa dimezet d'an Impalaer Santel.

## Dimeziñ

He c'hoar Maria Anna von der Pfalz-Neuburg (1667-1740), priñsez alaman eus Tiegezh Neuburg evelti, a oa rouanez Spagn, dimezet da Carlos II, roue Spagn. Hi eo a alias roue intañv Portugal, Pedro II, a oa intañv abaoe pevar bloaz, da c'houlenn dorn Marie Sophie, 20 vloaz d'an ampoent.
Kaset e voe ur c'hannad dreistordinal, Manuel Teles da Silva, kentañ markiz Alegrete, davet Philipp Wilhelm von der Pfalz, tad Marie Sophie, tonket ar marc'had, ha sinet kontrad e 1687. 100 000 florin he doe en argouroù.
Eurediñ a reas Marie Sophie ha Pedro II Portugal e Lisboa d'an 11 a viz Eost 1687.
Eil pried ar roue Pedro II e oa.

### He bugale

Seizh bugel he doe Marie Sophie von der Pfalz :
* 1 - João (1688-1688), Priñs Brazil
* 2 - João V , roue Portugal
* 3 - Francisco Xavier, Dug Beja (1691-1742)
* 4 - António Francisco Xavier José Bento Teodósio Leopoldo Henrique (1695-1757),
* 5 - Teresa Maria Francisca Xavier Josefa Leonor (1696-1704),
* 6 - Manuel de Bragança, Infant Portugal, Kont Ourém, (1697-1736).
* 7 - D. Francisca Josefa (1699-1736).

## He marv

Mervel a reas da 33 bloaz
# Marie de France

Marie de France a vez graet e galleg eus meur a briñsez c'hall.
* Marie de France, ur varzhez c'hallek (fl.1160-1210)
* En Tiegezh Capet hag en Tiegezh Valois :
** Marie de France (1145-1198)
** Marie de France (war-dro 1198-1224)
** Marie de France (1344-1404), anvet "Marie de Valois" ivez
** Marie de France (1393–1438), anvet "Marie de Valois" ivez
** Marie de France (1444-1473), anvet "Marie de Valois" ivez
** Marie de Valois (1450-1470)

## Pennadoù kar

* Marie
* France
# Marie d'Orléans

Marie d'Orléans zo anv meur a briñsez c'hall:
* Marie d'Orléans (1457-1493), merc'h henañ ar priñs ha barzh Charlez Iañ Orleañs, c'hoar d'ar roue gall Loeiz XII,
* Marie d'Orléans (1625-1707), pe Marie de Nemours, priñsez a Neufchatel.
* Marie d'Orléans (1813-1839), eil merc'h Louis-Philippe Iañ, kizellerez.
* Marie d'Orléans (1865-1909), gourverc'h da Louis-Philippe Iañ, priñsez eus Danmark.
* Marie d'Orléans (1959-)

## Pennadoù kar

* Marie
* Tiegezh Orléans
** Charles d'Orléans
** Philippe d'Orléans
# Marie d'Orléans (1457-1493)

Marie d'Orléans, pe Mari Orleañs , (1457-1493) a oa ur briñsez c'hall.

## He buhez

Ganet e oa e Bleaz, d'an 19 a viz Gwengolo 1457. Merc'h henañ ar priñs ha barzh Charlez Iañ Orleañs e oa. C'hoar e oa d'ar roue gall Loeiz XII. Dimezet e oa e 1476 da Yann Fois (Jean de Foix), kont Étampes, eus tiegezh konted Foix.

## Bugale

Daou vugel o doe Yann Fois ha Mari Orleañs:
* Germaine de Foix (1488-1538),
** dimezet da 18 vloaz da Fernando II Aragon, hag a dalvezas he gwirioù da zigarez d'he fried da aloubiñ Rouantelezh Navarra
** Gwelout Aloubidigezh Navarra gant ar Spagnoled
* Gaston Foix (1489–1512), jeneral gall dindan e eontr Loeiz XII, lazhet e-pad Brezelioù Italia.
# Marie de France (1145-1198)

Marie de France (1145-1198), pe Mari Bro-C'hall, a oa merc'h henañ ar roue gall Loeiz VII (Bro-C'hall) hag e bried kentañ Eleanora Akitania; dimeziñ a reas da Herri Iañ Champagn.
Dispartiañ a reas he zud e 1152. E n 1160 ec'h addimezas he zad Loeiz VII da Adèle Champagn ha prometiñ a reas e ziv verc'h da vreudeur e bried nevez.

## Eured ha bugale

E 1164 eta e timezas da Herri le Libéral (1127 - 1182), kont Champagn ha Brie, ha bugale o doe :
* Henri II (1166 - 1197), kont palatin Champagn, ha goude roue Jeruzalem
* Marie (1174 - 1204), dimezet en 1186 da Baudouin IX Flandrez, kont Flandrez ha kont Hainaut, ha goude Impalaer latin Constantinople († 1206)
* Tepot III (1179 † 1201), kont Champagn,
* Scholastique († 1219) dimezet da Guillaume IV, kont Mâcon († 1226)

## E Champagn

Perzh he devoa kemeret e lez desket Eleanora Akitania e Poitiers (1170-1173), hag ul lez a dud desket ivez a zalc'has e Champagn, hag en-dro dezhi tud evel Chrétien de Troyes, Gace Brulé, Gautier d'Arras, Guyot de Provins, Huon d'Oisy, Geoffroi de Villehardouin.
Teir gwech e voe rejantez kontelezh Champagn, en anv he fried, e-pad en eil kroaziadeg, hag en anv he mab henañ goude, en e vinorelezh, betek e 1187, hag adalek 1190 pan eas he mab da vrezelekaat d'an Douar Santel, ha pa zimezas da rouanez Jeruzalem ma teuas da vout roue Jeruzalem.
Pa varvas he mab henañ Herri II en 1197, e laoskas ar galloud gant hec'h eil mab Tepot III hag ez eas dar gouent. mervel a reas bloaz goude. Beziet e voe en iliz-veur Meaux, ha distrujet e voe ar bez er XVI$^{vet}$ kantved e-pad ar brezelioù relijion.

## Liammoù diavaez

* Sceau de Marie de France
# Marie de Luxembourg

Marie de Luxembourg zo anv meur a briñsez a orin eus Luxembourg:
* Marie de Luxembourg (1305-1324)
* Marie de Luxembourg ( ? - goude 1375), merc'h da Jean Ier de Luxembourg-Ligny, dimezet en 1347 da Henri V de Vaudémont
* Marie de Luxembourg (1462-1546)
* Marie de Luxembourg (1562-1623)
# Maria Pia von Sachsen-Coburg-Gotha Bragança

Maria Pia von Sachsen-Coburg-Gotha Bragança, ganet e Lisboa d'an 13 a viz Meurzh 1907 ha marvet e Verona d'ar 6 a viz Mae 1995, a oa ur gazetennerez ha skrivagnerez portugalat. Anavezet e oa ivez evel Sua Alteza Real Dona Maria Pia de Saxe-Coburgo Gotha e Bragança, an anv a implije da c'houlenn kurunenn Portugal. El lennegezh e oa Hilda de Toledano hec'h anv-pluenn.

## He buhez

Merc'h e oa da Maria Amélia Laredó e Murça, genidik eus Cametá, e stad Pará, e Brazil. Ha lavaret a rae ivez e oa merc'h d'ar roue Carlos Iañ Portugal, dimezet neuze da Amélia de Orleães. Lavaret a rae e oa bet anavezet gant ar roue Carlos Iañ evel e verc'h. Adalek 1957 e implijas an titl "Dugez Bragança" da c'houlenn kuruenn Portugal. E 1983 e voe embannet gant ul lez-varn eus Portugal n'he doa ket diskouezet prouennoù a-walc'h evit ma c'hallfed lavaret e oa merc'h d'ar roue Carlos Iañ.

## Afer Poidimani

E 1985 e tibabas Maria Pia von Bragança an aotrou Rosario Poidimani da bennhêr, en desped d'he div verc'h ha d'he daou vab-bihan. Hennezh a oa, emezañ, a noblañs sikilian. En ur baperenn sinet e 1986 e tisklêrias Maria Pia bout kar da Poidimani, hep ket a resisadur.
E 1987 e sinas Maria Pia lezel he gwirioù gant Poidimani, dre ma n'he devoa, emezi, skoazell ebet a-berzh he bugale. Abaoe an deiz-se e lavar Poidimani bezañ Dom Rosario von Sachsen-Coburg-Gotha Bragança, 22vet dug Bragança. Prosezioù zo bet, kondaonet eo bet Poidimani e 2011, ha lezet da vont e 2013.
# Maria Portugal (1342-1367)

Maria Portugal (1342-1367), a oa infantez Portugal. Merc'h e oa da Pedro Iañ Portugal, ha da Constança Manuel, eus Rouantelezh Kastilha.

## Dimeziñ

E 1354 e voe dimezet d'ur c'henderv, Fernando Aragon, markiz Tortosa, infant Aragon. Hennezh a oa ganet e 1329, hag a oa pemzek vloaz koshoc'h eviti. Mab e oa da Leonor Kastilha, infantez Kastilha, ha d'ar roue Alfonso IV Aragon. Bugel ebet n'o doe: gaonac'h e oa Maria.
Lazhet e voe Fernando e 1363, gant e hantervreur Pedro IV Aragon.

## Goude

Daou dra disheñvel a gonter.

### Distro

Distreiñ a reas Maria da Bortugal. Mervel a reas e 1367, da 25 bloaz, e kêr Aveiro, ha beziet e voe e Kouent Coimbra.

### Chomadenn

Chom a reas Maria en Aragon ur pennad. E 1370 e reas anaoudegezh gant un denjentil eus kêr Genova, Badasal de Espínola, hervez kronikenn Fernão Lopes (1380-1460) kronikour portugalat. Mervel a reas neuze goude 1371.
# Maria Portugal (1521-1577)

Maria, Infantez Portugal (1521 - Lisboa, 10 a viz Ebrel 1577), 6vet Dugez Viseu, merc'h d'ar roue Manuel Iañ ha d'e drede pried Leonor Aostria.
Ur gaer a blac'h e oa a-hervez "bem revelada na brancura da sua pele e no azul celeste dos olhos" (anataet e gwennded he c'hroc'hen hag e glasded neñvel he daoulagad). Desket-kaer e oa ivez ha gwareziñ an arzoù a reas ivez, a drugarez d'ar binvidigezh vras legadet dezhi gant he mamm, e kreisteiz Bro-C'hall, goude hec'h eil eured d'ar roue gall Frañsez Iañ. Dont a reas da vout pinvidikañ plac'h Portugal, hag unan eus ar re binvidikañ en Europa. Meur a wech e voe kaoz eus dimeziñ anezhi, evit mad ar stad, kinniget e e voe zoken evel eil gwreg d'he niz ha kenderv Fulup II Spagn, met bep tro ez eas an taol da gazh dre ma enebas krenn.
Paeroniañ hag arc'hantañ an arzoù a reas adalek 1575,
Mervel a reas e Lisboa d'an 10 a viz Ebrel 1577. Beziet e voe war ar maez, e nev an templ a lakaas sevel.
# Maria Pia Savoia (rouanez Portugal)

Maria Pia Savoia, pe Maria Pia de Sabóia e portugaleg, a oa ur briñsez italian hag a deuas da vout rouanez Portugal pa zimezas da Luís Iañ.
# Maria Portugal (1264-1304)

Maria de Portugal, ganet e Coimbra d'an 21 a viz Du 1264 ha marvet e Coimbra d'ar 6 a viz Mezheven 1304, a oa infantez Portugal, merc'h d'ar roue Afonso III ha d'e eil pried Beatriz Kastilha ha Guzmán (1242-1303).
Tremen a reas he buhez e kêr Coimbra. Mont a reas da leanez hag e kouent an Donas Cónegas de São João edo o chom, tost da vanati Santa Cruz de Coimbra.
# Maria Pia an Div Sikilia

Maria Pia an Div Sikilia ( 1849-1882) a oa ur briñsez eus Rouantelezh an Div Sikilia.
Merc'h e oa da d'ar roue Ferdinando II an Div Sikilia (1830–1859) ha d'e eil pried Maria Theresia von Österreich (1816–1867). Hanterc'hoar e oa da Francesco II, roue diwezhañ an Div Sikilia.

## Dimeziñ ha bugale

Klasket e voe he dimeziñ d'un arc'hdug aostrian, evel he c'hoarezed henañ, Maria Annunziata ha Maria Immacolata di Borbone-Due Sicilie, en aner avat. Ken ar fin e rankas tremen gant un dug digurunenn, Roberto Iañ, bet dug Parma. E 1869 e voe graet an eured. Daouzek bugel o doe, ha c'hwec'h anezho a oa inosanted.
| Bloaz | Bloavezh ganedigezh | Marv | Notennoù |
| Maria Luisa | 17 genver 1870 | 31 genver 1899 | Dimezet da Ferdinando Iañ Bulgaria, ha bugale dezho. |
| Ferdinando | 5 meurzh 1871 | 14 ebrel 1871 | Marvet da ur miz |
| Luisa Maria | 24 meurzh 1872 | 22 Mezheven 1943 | Nammet e spered. |
| Enrico, Dug Parma | 13 Mezheven 1873 | 16 Du 1939 | Dug Parma 1907-1939 dre an titl. Nammet e spered. Adal 1907 (da varv e dad), eo e vreur Elia a gemeras penn an tiegezh, sebbene Enrico continuò ad essere considerato dai monarchici come Enrico I di Parma. Mantenne il titolo fino alla sua morte. |
| Maria Immacolata | 21 luglio 1874 | 16 maggio 1914 | Nammet he spered. |
| Giuseppe, Dug Parma | 30 Mezheven 1875 | 7 Genver 1950 | Titolare Dug Parma 1939-1950. Anch'egli mentalmente ritardato, e suo fratello Elia continuò il ruolo come capo della famiglia come aveva fatto gant o breur Enrico. |
| Maria Teresa | 15 Here 1876 | 25 Genver 1959 | Nammet he spered.. |
| Maria Pia | 9 Here 1877 | 29 Genver 1915 | Nammet he spered.. |
| Beatrice | 9 Genver 1879 | 11 Meurzh 1946 | Dimezet da Pietro Lucchesi Palli (niz d'ar briñsez Carolina di Napoli e Sicilia ha d'he eil pried) ed ebbe figli. |
| Enrico, Dug Parma | 13 Mezheven 1873 | 16 Du 1939 | Dug Parma 1907-1939 dre an titl. Nammet e spered. Adal 1907 (da varv e dad), eo e vreur Elia a gemeras penn an tiegezh, petra bennak ma talc'has an tiegezhioù uhel d'ober Enrico Iañ Parma anezhañ. Mirout a reas an titl betek e varv. |
| Maria Anastasia | 25 Eost 1881 | 7 Gwengolo 1881 | Marvet en-bugel. |
| Augusto (o Principessa Augusta)$^,$$^,$ | 22 Gwengolo 1882 | 22 Gwengolo 1882 | Marv c'hanet. E vamm Maria Pia a varvas er gwentloù diwarnañ. |

## He marv

Mervel a reas Maria Pia er gwentloù, diwar he daouzekvet bugel.

## Notennoù

* ↑ Sources differ on the child's sex
* ↑ Willis, Daniel, The Descendants of Louis XIII, Clearfield Co., Inc., Baltimore, Maryland, 1999, ISBN 0-8063-4942-5, p. 342.
* ↑ Beate Hammond: "Maria Theresia, Elisabeth, Zita - Jugendjahre großer Kaiserinnen", Ueberreuter 2002
# Maria Portugal, Dugez Parma ha Piacenza

Maria de Guimarães, pe Maria Portugal (1538-1577), Dugez Parma ha Piacenza, a oa merc'h da Duarte Portugal, 4vet Dug Guimarães ha da Isabel de Bragança, ha merc'h-vihan d'ar roue Manuel Iañ Portugal.
Dimezet e voe da Alessandro Farnese (1545-1592), danvez Dug Parma ha Piacenza, gouarnour an Izelvroioù. Kement-se a oa lodek e politikerezh roue Spagn, Felipe II, hag Ottavio Farnese, dug Parma. En Brusel e voe an eured d'an 11 a viz Du 1565, e lez ar roue Felipe II. Ken kaer e oa ar festoù ma hañvalas an dispignoù bezañ re goustus.
E 1566 ez eas Maria hag Alessandro da chom da Parma. Bloaz goude e c'hanas Maria he bugel kentañ.

## Bugale

* Margherita Farnese' (1567-1643), dimezet da Vincenzo Iañ Gonzaga.
* Ranuccio (1569-1622), a voe dug Parma
* Odoardo Farnese (1573-1626), a voe kardinal.

## He marv

Maria a oa deol ken e oa, ha sot-nay gant he fried. Hennezh avat ac'h ae da redek an douilhez gwashañ ma c'halle: e-keit ma veze-eñ oc'h ober al lez da vaouezed pinvidik ez ae-hi d'ober an aluzen d'ar re baour.
Mervel a reas en 1577, da 39 bloaz. Beziet e voe en iliz Santa Maria della Steccata e Parma.
# Maria Prat

Maria Prat (Bulien 14 a viz Eost 1906 - Lannuon 24 a viz Mae 2006) zo ur skrivagnerez vrezhonek brudet dreist-holl evit he fezhioù-c'hoari fentus. E penn Strollad Beilhadegoù Treger eo bet e-pad pell, ha savet he deus pezhioù-c'hoari ha kontadennoù a-leizh evit bezañ c'hoariet war al leurenn. Bevet he deus e-pad pell e traoñ skalieroù Brelevenez hag unan eus an Tregeriadezed diwezhañ e koef eo bet. Krog e oa da skrivañ er gelaouenn Breiz renet gant Dir-na-Dor, ha sinañ a rae "Plac'h an ti all".
Roet eo he anv d'ur blasenn, e traoñ skalieroù Brelevenez (lec'h ma oa o chom), gant Ti-kêr Lannuon, abaoe ar sadorn 24 a viz Meurzh 2018.

## Oberennoù
### E brezhoneg
#### C'hoariva

* Chadenn ar galeour – pez-c'hoari e tri arvest, Brud Nevez, 1984, ASIN: B0014KTJW0
* Ma devez kaerrañ, Ar Skol Vrezoneg, 1992, (ISBN 978-2-906373-10-5)
* Heritaj an tonton ha peziou-c'hoari all, Emgleo Breiz, 1994, (ISBN 978-2-906373-32-7)
* Grev ar venajerien ha peziou-c'hoari all, Emgleo Breiz, 1996, (ISBN 978-2-906373-56-3)
* An ostizez vouchet ha peziou-c'hoari all, Emgleo Breiz, 1997, (ISBN 978-2-906373-63-3)
* Ar barner er prizon, Ar Skol Vrezoneg, 2000, (ISBN 978-2-906373-01-3)
* Pa 'h out majorez, Ar Skol Vrezoneg, 2000, (ISBN 978-2-906373-04-4)
* Gwele Kolaig ha peziou-c'hoari all, Emgleo Breiz, 2001, (ISBN 978-2-906373-96-9)
* An tonton Kanada, Emgleo Breiz, 2003, (ISBN 978-2-914672-02-3)
* Ma beaj Jersey ha peziou-c'hoari all, Emgleo Breiz, 2005, (ISBN 978-2-911210-45-7)

#### Kontadennoù

* Gwele Kolaig / Kant vloaz ma mamm-gaer / Ar homis agrikol : Eur gontadenn, Brud Nevez, 1980, ASIN: B0014KWZUS
* Eun toullad kontadennou, Ar Skol Vrezoneg, 1988, (ISBN 978-2-906373-02-0)

### E galleg

* Les sept fils du piqueur de pierres, Lenn-o-bro, Gwengamp, 2004 (ISBN 978-2-913518-30-8)

## Liammoù diavaez

* (br) Maria Prat a gont he buhez war TV Trégor
* (fr) Mortuaj Maria Prat e Le Télégramme
Barzhonegou Maria Prat
https://web.archive.org/web/20200804023255/http://bibliotheque.idbe-bzh.org/document.php?id=barzonegou-maria-prat-8473&l=fr
# Maria Portugal, Rouanez Kastilha

Maria Portugal, (1313- Évora 1357), merc'h da Afonso IV Portugal ha Beatriz Kastilha (1293-1359, a oa Rouanez Kastilha dre he dimeziñ. Hi eo ar «fermosíssima Maria» (Maria kenedus meurbet) e-barzh ar meurgan Os Lusíadas.

## He buhez

Dimeziñ a reas da Alfonso XI Kastilha e 1328: e eil pried e oa. Divugel e oa c'hoazh pemp bloaz goude, ha prest e oa ar roue da gas e wreg kuit en abeg da se, met e 1333 e c'hanas ar rouanez Fernando, a varvas miz goude. En 1334 e c'hanas ur mab all, Pedro Iañ, ha hennezh a chomas bev.
N'eo ket gant e wreg avat e oa troet he fried hogen gant e serc'h Leonor Núñez de Guzmán‎, ha dek bastard en doa. Se zo kaoz e tistroas Maria da lez he zad, da Évora. Bec'h a savas neuze etre Portugal ha Kastilha evit enor ar rouanez doganet.

## Marv Alfonso

Pa varvas he fried e reas lazhañ Leonor dirazi ha dirak he mab.
Muntret e voe war urzh he mab pa voe roue goude ma oa bet harluet da Bortugal.

## He bugale

Daou vugel o deus bet gant Alfonso XI:
* Fernando (1332-1333), marvet da ur bloaz, a voe beziet e manati San Clemente Sevilla.
* Pedro Iañ Kastilha (1334-1369), rey de Castilla y León a la muerte de su`padre, ocurrida en 1350. Teir gwech e timezas:
** da María de Padilla,
** da Blanca de Borbón
** da Juana de Castro.
Hiziv emañ e relegoù e kev-iliz Capilla Real de la Catedral de Sevilla.
# Landsknecht

Ul laskaned (alamaneg : Landsknecht) a oa ur goprsoudard, eus an Impalaeriezh santel roman german peurliesañ, hag a veze enluet en armeoù europat er XV$^{vet}$ hag ar XVI$^{vet}$ kantved. Al laskaneded a veze o vrezeliñ gant o goafioù hag o c'hlezeier. Daoust ma oa diorroet mat ar goprañ lanskeneded gant Masimilian II ha Georg von Frundsberg, ha ma vezent gopret gant an impalaer Habsburg, al laskaneded a c'halle stourm dindan ren meur a diern. Dre ma veze savet ar bagad gant pikerien ha skoazellerion war droad e veze stummet gant ul linenn a Doppelsöldner (gwazed gopret div wezh) brudet evit embregañ o c'hlezeier bras anvet Zweihänder ("daouzorn"), hag o akebutoù. Stourmet o deus kalz er brezel Habsburg-Valois ha brezelioù ar relijion en Europa.
Al laskaneded a veze pleget d'an hutinadeg pa ne vezent ket gopret e koulz, ha dispartiet etre ar gatoliked hag al lutherianed, hogen armet mat e oant, ha skiant-prenet kement ha kalonegezh a oa ganto. Dre un doare emgannañ nevez ha kenurzhiet e oant gwelet evel stourmerien da zoujañ, hag evel laeron ha preizherien. Barr o brud a voe tizhet e-pad aotroniezh Karl V Habsburg, ha dindan ren ar general Georg von Frundsberg ha Nicholas Salm, ha daet eo an uhelvrud ganto pa voe bac'het roue Frañs Frañsez Iañ en emgann Pavia e 1525, kement hag o rezistañs a-enep an Ottoman Suleiman ar Meurdezus e seziz Vienna (1529), tra ma voent kiriek a breizhadeg Roma e 1527.
* Tri laskaned, engravadur gant Hans Sebald Beham
* Laskaneded, skeudennet gant Albrecht Altdorfer
* Laskaneded o kerzhet
* A gleiz hag a zehoù : Laskaneded gant o goafioù ; e kreiz : akebutour gant krogoù ha ferc'hier, skeudennet gant Jakob de Gheyn II
* Laskaned gant akebutoù ha morionoù (tokarnoù a-orin eus Kastilha), gant Jakob de Gheyn II
* Laskaned gant un halabardenn. Gant Ferdinand Hodler
* Laskaned gant ur Zweihänder (Mirdi Istor Milourel Vienna)
* Laskaneded e fin ar XVIvet kantved.
# Landsdel

Rannet e vez Norvegia alies e 5 landsdel (liester : landsdeler e bokmål, ha landsdelar e nynorsk), da lavaret eo 5 rannvro. N'int ket rannadurioù melestradurel, met rannadurioù douaroniel. Kement landsdel a zo a zo rannet e fylker, anezho ar rannadurioù melestradurel pennañ.
# Landrethun-le-Nord

Kumunioù Bro-C'hall :
| Anv | Landrethun-le-Nord |
| Skoed | |
| Lec'hiadur Landrethun-le-Nord e Kanton Marquise hag en Arondisamant Boulogne-sur-Mer | |
| Riez | Bro-C'hall |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Boulogne-sur-Mer |
| Etrekumuniezh | Communauté de communes de la Terre des Deux Caps |
| Kanton | Marquise |
| Kod INSEE | 62487 |
| Kod post | 62250 |
| Maer | Émile Petit |
| Amzer-gefridi | 2008-2014 |
| Gorread | 7,7 km² |
| Led | 50° 50' 53" Norzh |
| Hed | 01° 47' 05" Reter |
| Uhelder kreiz | 116 m |
| Uhelder bihanañ | 57 m |
| Uhelder brasañ | 133 m |
| Poblañs hep kontoù doubl | 1 118 (2007) |
| Stankter | 145 a./km² |
| Lec'hienn ar gumun | |
Landrethun-le-Nord a zo ur gumun eus departamant Pas-de-Calais (Bro-C'hall).

## Istor
### XX$^{vet}$ kantved

* Eil Brezel-Bed: ar 387th Bomb Group eus Aerlu SUA a vombezas ar bunker (kreñvlec'h Mimoyecques) d'ar 5 a viz Du 1943; aozet e oa bet er gumun d'an Alamaned e 1943-1944 d'ober un diazlec'h kanolioù V3 a oa bet savet eno. Bombezet e voe an diazlec'h e mizioù Mezheven ha Gouere 1944 adarre gant ar Royal Air Force (Aerlu ar Rouantelezh-Unanet).

## Monumantoù ha traoù heverk

* Iliz katolik Sant Varzhin, XX$^{vet}$ kantved.
* Mirdi an Eil Brezel-bed e kêriadenn Mimoyecques.

## Dave ha notennoù

* ↑ B-26 Marauder list
* ↑ Chemins de mémoire
* ↑ Cassini hag EBSSA
# Landrethun-lès-Ardres

Landrethun-lès-Ardres :
| Melestradurezh ||
| Stad | Frañs |
| Rannvro | Hauts-de-France |
| Departamant | Pas-de-Calais |
| Arondisamant | Calais |
| Kanton | Calais-2 |
| Kod kumun | 62488 |
| Kod post | 62610 |
| Maer Amzer gefridi | Gabriel Berly 2014-2020 |
| Etrekumuniezh | Communauté de communes Pays d'Opale |
| Lec'hienn web | https://www.landrethun-lez-ardres.fr |
| Poblañsouriezh ||
| Poblañs | 775 ann. (2020) |
| Stankter | 136 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 34 m — brasañ 171 m |
| Gorread | 5,71 km² |
| kemmañ |
Landrethun-lès-Ardres a zo ur gumun eus departamant Pas-de-Calais (Bro-C'hall).

## Dave ha notennoù

* ↑ Roadennoù ofisiel e lec'hienn an EBSSA
* ↑ Cassini hag EBSSA
# Landrecies

Kumunioù Frañs :
| Anv | Landrecies |
| Skoed | |
| Lec'hiadur Landrecies en Arondisamant Avesnes-sur-Helpe | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Avesnes-sur-Helpe |
| Etrekumuniezh | Communauté de communes du Pays de Mormal et Maroilles |
| Kanton | Pennlec'h Kanton Landrecies |
| Kod INSEE | 59331 |
| Kod-post | 59550 |
| Maer | Didier Leblond |
| Amzer-gefridi | 2008-2014 |
| Gorread | 21,7 km² |
| Led | 50° 07' 35" Norzh |
| Hed | 03° 41' 27" Reter |
| Uhelder kreiz | 160 m |
| Uhelder bihanañ | 110 m |
| Uhelder brasañ | 179 m |
| Poblañs hep kontoù doubl | 3 663 (2007) |
| Stankter | 168 a./km² |
| Lec'hienn ar gumun | Landrecies |
Landrecies a zo ur gumun eus departamant Norzh e Bro-C'hall.

## Istor
### XX$^{vet}$ kantved

Brezel-bed kentañ: roet e voe ar Groaz Brezel 1914-1918 d'ar gumun e 1920 .

## Monumantoù ha traoù heverk

* Iliz katolik Saint Pierre et Saint Paul.

## Douaroniezh

* War lez ar stêr Sambre emañ Landrecies.

## Dave ha notennoù

* ↑ Pages 14-18
* ↑ Cassini hag EBSSA
# Landriano

Landriano zo ur gumun en Italia, e Proviñs Pavia e rannvro Lombardia.
# Landshut

Landshut zo ur gêr eus Alamagn, e gevred Bavaria. Emañ war lez ar stêr Isar ha bez' eo kêr-benn Bavaria Izel, unan eus seizh rannvro Stad dieub Bavaria. Kêr vrasañ Bavaria Izel eo Landshut : gant tost 70 000 a annezidi ez eo brasoc'h eget Passau ha Straubing, a zo kêrioù bras all el lodenn eus ar vro.
Brudet eo al Landshuter Hochzeit ("Eured Landshut"), ur fest vras e doare ar Grennamzer.
Tost a-walc'h emañ Landshut da gêr München ha d'he aerborzh etrebroadel. Gant se eo kresket ha deuet da vezañ ur gêr a bouez e Bavaria.
E 1800 e voe kaset skol-veur Ingolstadt da Landshut, evit tec'hout diouzh an alouberien c'hall. Neuze e voe graet "skol-veur Masimilian Iañ" anezhi, diwar anv roue Bavaria d'an ampoent. E 1826 e voe kaset ar skol-veur da gêr-benn Bavaria, München, ha bremañ eo anavezet evel "skol-veur München", met Ludwig-Maximilians-Universität München eo hec'h anv ofisiel.

## Tud brudet

* Heinrich Himmler, unan eus pennoù uhel an Trede Reich.
* Roman Herzog, prezidant Republik Alamagn (1994-1999).

## Kêrioù gevellet

Gevellet eo Landshut gant ar c'hêrioù-mañ :
* Eilginn (Bro-Skos) abaoe 1956
* Compiègne (Bro-C'hall) abaoe 1962
* Ried im Innkreis (Aostria) abaoe 1974
* Schio (Italia) abaoe 1981
* Sibiu (Roumania) abaoe 2002

## Liammoù diavaez

a vo kavet e Wikimedia Commons.
* Lec'hienn ofisiel